Una instal·lació d’autoconsum col·lectiu és la suma de n instal·lacions individuals que comparteixen una sèrie d’infraestructures comunes: un sol projecte, un sol cablejat, una sol inversor, una sola legalització i tramitació. Per aquest motiu caldrà signar entre tots els participants a la instal·lació d’autoconsum col·lectiu un acord de repartiment que establirà quin % de la instal·lació té cada participant. A partir d’aquí cal entendre que compartir energia és un fenòmen virtual en el que realment no sabem on van els electrons de manera física. Per aquest motiu en una instal·lació d’autoconsum col·lectiu caldrà instal·lar un comptador de generació que llegirà i informarà a l’empresa distribuidora la totalitat de l’energia generada. L’empresa distribuidora aplicarà els coeficients de repartiment de l’acord i imputarà a cada participant la part de generació que li pertoqui. A partir d’aquí compararà la generació amb el consum llegit pels comptador de consum de cada participant i farà el balanç corresponent per acabar facturant a cadascú la diferència entre el seu consum i la seva generació, i en el cas que aquesta diferència sigui menor que 0 aplicant els excedents que corresponguin.